— Я нядрэнна ведаю наш фальклор, шмат чытаў замежнага — англійскі, шатландскі, французскі. Там зусім іншыя, свае героі — феі, эльфы, гномы. Але наш настолькі багаты, такі прастор для фантазіі мастака! Я быў уражаны колькасцю і разнастайнасцю персанажаў. Адных толькі русалак — шэсць ці сем розных відаў, у тым ліку тыя, якія на зіму белым мехам абрастаюць. Такога я нідзе раней не сустракаў, каб русалкі па сезоне відазмяняліся.